Document ID: 32004D0766

ODLOČBA KOMISIJE
z dne 5. novembra 2004
o sprejetju načrta o dodeljevanju sredstev državam članicam za dobavo hrane iz intervencijskih zalog najbolj ogroženim osebam v Skupnosti, za proračunsko leto 2005
(notificirano pod dokumentarno številko K(2004) 4356)
(2004/766/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti (1) zlasti člena 6 Uredbe,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (2) in zlasti člena 3(2) Uredbe,
ob upoštevanju naslednjega:
(1)
Skladno s členom 2 Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (3), mora Komisija sprejeti načrt razdeljevanja, ki bi se financiral iz neizkoriščenih kreditov iz proračunskega leta 2005. Načrt mora za vsako posamezno državo članico, ki je vključena v te ukrepe, podrobno opredeliti najvišja finančna sredstva, ki so na razpolago za izpeljavo njihovega dela načrta, kot tudi količino posamezne vrste proizvoda, vzetega iz skladišča, ki ga hrani intervencijski odbor.
(2)
Države članice, ki se za ukrep zanimajo, so posredovale zahtevane podatke, skladno z določbami člena 1 Uredbe (EGS) št. 3149/92.
(3)
Da bi sredstva razdelili, je potrebno upoštevati izkušnje in merila, po katerih so države članice uporabile sredstva, ki so jim bila dodeljena v preteklih proračunskih letih.
(4)
Ob upoštevanju pogojev iz člena 7 Uredbe (EGS) št. 3149/92, je treba za uresničitev načrta dovoliti prenos znotraj Skupnosti.
(5)
Za izvajanje načrta velja ohraniti kot datum uveljavitve v smislu člena 3 Uredbe (ES) št. 2799/98, datum začetka upravljanja z javnimi zalogami.
(6)
V okviru izdelave tega načrta, skladno z določili člena 2(2) Uredbe (EGS) št. 3149/92, je Komisija zbrala mnenja poglavitnih organizacij, ki so seznanjene s problemi najbolj ogroženih oseb v Skupnosti.
(7)
Ukrepi, ki jih prinaša ta odločba, so skladni z mnenji vseh zadevnih odborov -
SPREJELA NASLEDNJO ODLOČBO:
Člen 1
Za 2005 se izvrši dobava hrane za razdelitev najbolj ogroženim osebam iz Skupnosti ob uporabi Uredbe (ES) št. 3730/87, skladno z načrtom za razdeljevanje, ki ga določa Priloga I.
Člen 2
Dovoli se prenos znotraj Skupnosti, kot izhaja iz Priloge II.
Člen 3
Za izvajanje letnega načrta je datum uveljavitve iz člena 3 Uredbe (ES) št. 2799/98 1. oktober 2004.
Člen 4
Ta direktiva je naslovljena na države članice.
V Bruslju, 5. novembra 2004

Labels: 4
17
2
5
0
3